**Tirgus izpēte**

**"Jelgavas pašvaldības policijas darbinieku**

**nelaimes gadījumu apdrošināšana"**

**NOLIKUMS**

1. **Priekšmets:**
	1. Tirgus izpētes priekšmets ir nelaimes gadījumu apdrošināšana. Apdrošinātās personas ir Jelgavas valstspilsētas pašvaldības iestādes "Jelgavas pašvaldības policija" darbinieki (no 18 g.v.- bez vecuma ierobežojuma).
	2. Prognozējamais apdrošināmo personu skaits: 183 (viens simts astoņdesmit trīs). Pasūtītājs ir tiesīgs samazināt un palielināt apdrošināmo personu skaitu. Apdrošināmo personu skaitu precizē līguma slēgšanas brīdī.
	3. Nelaimes gadījumu apdrošināšana ir spēkā 24 stundas diennaktī visā pasaulē.
	4. Negadījumu skaits apdrošināšanas līguma darbības laikā ir neierobežots.
2. **Prasības:**
	1. Pretendentam jānodrošina vienāds segums visiem darbiniekiem.
	2. Pretendentam jāiekļauj segumā paaugstināts risks “policijas darbinieki”.
	3. Nelaimes gadījumu apdrošināšanas līguma darbības laiks – **12 mēneši no 09.07.2024. līdz 08.07.2025.**
	4. Pretendents iesniedz piedāvājumu pakalpojumiem, kura apdrošināšanas prēmija nepārsniedz **18.00 EUR** (astoņpadsmit *euro* un nule centi) gadā vienai personai.
	5. Pretendentam jānodrošina visā apdrošināšanas perioda laikā iespēja Pasūtītājam veikt izmaiņas apdrošināto personu sarakstā gan iekļaujot tajā jaunos darbiniekus, gan izslēdzot no saraksta darbiniekus, ar kuriem tiek pārtrauktas darba līgumattiecības. Izmaiņu veikšana jānodrošina vairākas reizes viena mēneša laikā:
		1. Iekļaujot jaunus darbiniekus vai izslēdzot darbiniekus no apdrošināto personu saraksta, prēmijas aprēķins tiek veikts proporcionāli atlikušajam dienu skaitam. Izslēdzot darbiniekus no apdrošināto personu saraksta, netiek ņemti vērā administratīvie izdevumi un izmaksātās atlīdzības.
		2. Izmaiņa personu sarakstā tiek veiktas 3 (trīs) darba dienu laikā pēc Pasūtītāja rakstiska iesnieguma saņemšanas elektroniski.
	6. Apdrošināšanas atlīdzības izmaksa vai informācija par atlīdzības izmaksas atteikumu tiek sniegta ne vēlāk kā 10 (desmit) kalendāro dienu laikā no atlīdzības pieteikuma un visu nepieciešamo dokumentu saņemšanas brīža.
	7. Atlīdzības pieteikumu par apdrošināšanas gadījumu Apdrošinātais ir tiesīgs pieteikt nekavējoties, tiklīdz tas ir iespējams visa polises perioda laikā, bet ne vēlāk kā 30 (trīsdesmit) kalendāro dienu laikā pēc polises darbības perioda beigām.
	8. Apdrošinātie riski, minimālās apdrošinājuma summas:
		1. **Nāves risks** – atlīdzība tiek izmaksāta, ja 1 (viena) gada laikā pēc nelaimes gadījuma, kas noticis apdrošināšanas līguma darbības laikā, iestājas Apdrošinātā nāve. Atlīdzība tiek izmaksāta 100% apmērā apdrošinājuma summas. Apdrošinājuma summa vienai personai **ne mazāka kā 10 000.00 EUR** (desmit tūkstoši *euro* un 00 centi).
		2. **Neatgriezenisks sakropļojums/invaliditāte** – atlīdzība tiek izmaksāta, ja 1 (viena) gada laikā pēc nelaimes gadījuma, kas noticis apdrošināšanas līguma darbības laikā, Apdrošinātajam tiek diagnosticēts neatgriezenisks sakropļojums vai piešķirta invaliditātes grupa. Atlīdzības apmērs tiek noteikts saskaņā ar Pretendenta piedāvāto atlīdzības tabulu. Apdrošinājuma summa vienai personai **ne mazāka kā 10 000.00 EUR** (desmit tūkstoši *euro* un 00 centi).
		3. **Kaulu lūzumi, traumas, apdegumi, apsaldējumi** – atlīdzības apmērs tiek noteikts saskaņā ar Pretendenta piedāvāto atlīdzības tabulu. Apdrošinājuma summa vienai personai **ne mazāka kā 4 000.00 EUR** (četri tūkstoši *euro* un nule centi)
		4. **Medicīniskie izdevumi** – ar nelaimes gadījumu saistītie medicīniskie izdevumi. Apdrošinājuma summa vienai personai **ne mazāka kā 300.00 EUR (trīs simti euro un nule centi).**
	9. Apdrošināšanas prēmijas apmaksu Pasūtītājs veic divos maksājumos, pārskaitot to uz Pretendenta norēķinu kontu **30 (trīsdesmit) kalendāro dienu laikā no rēķina** izrakstīšanas dienas.
	10. Apdrošinātājs samaksā atlīdzību **SIA "EURORISK"**, reģistrācijas Nr. 40003847886 par apdrošināšanas brokera pakalpojumiem, kas ir iekļauta Līgumcenā, un tā sastāda **2,5% (divi, komats, pieci procenti)** no apdrošināšanas prēmijas apmēra. Norēķinu kārtība starp apdrošināšanas brokeri un apdrošinātāju ir noteikta noslēgtajā sadarbības līgumā starp apdrošināšanas brokeri un apdrošinātāju.
3. **Iesniedzamie dokumenti:**
	1. Finanšu piedāvājums;
	2. Tehniskais piedāvājums.
4. Kontaktpersona papildus informācijas saņemšanai SIA "EURORISK" pārstāve **Agita Opmane mob.tālr.: +371 2200 2299, e-pasts:** **agita.opmane@eurorisk.lv**
5. Piedāvājumu var iesniegt **nosūtot uz e-­pastu** **policija@policija.jelgava.lv** (elektroniski parakstīts E-Doc vai ieskenēts parakstīts piedāvājums).
6. Tirgus izpētes vērtēšanas kritērijs – saimnieciski visizdevīgākais piedāvājums atbilstoši izvirzītām tehniskajām prasībām pēc pasūtītāja izvēles (vērtēšanas kritēriji skat. 2.pielikumā).
7. Tirgus izpētes piedāvājumu iesniegšanas termiņš līdz **2024.gada 17.maijam plkst. 11:00.**